Der var nok en jyde eller to, der spærrede øjnene op torsdag, da der pludselig var to amerikanske bombefly, der kredsede rundt i hovedlandet. De to fly af typen B-52, der også kaldes Stratofortress, var ifølge Forsvarskommandoen på øvelse i Danmark, hvor de blandt andet kredsede rundt over Hjørring og siden fløj lavt ind over Flyvestation Krarup. Amerikansk træning Overflyvninger, der både gav amerikanske piloter og det danske støttepersonel på jorden et vigtigt træningsudbytte. - Det primære udbytte af træningen er, at piloterne kommunikerer med personellet på jorden, mens de er i dansk luftrum. Men det er også positivt, at vi træner planlægningen af den type operationer. Det giver os vigtig viden og træning i at operere sammen med vores NATO-allierede fra USA, siger oberst Søren Wilhelm Andersen, der er chef for det Nationale luftoperationscenter i Flyvevåbnet, i en pressemeddelse. Fra Royal Air Force De to fly blev designet af Boeing i 1948 og har været benyttet af det amerikansk flyvevåben siden 1955. Målet dengang var, at det skulle kunne bære en atombombe og flyve hele vejen til Sovjetunionen. Flyene, der i dag fløj rundt over Danmark, kom fra Royal Air Force basen Fairford i Storbritannien, hvor de er udstationeret. Efter træningsflyvningen over Danmark fortsatte amerikanerne ud over Nordsøen, hvor de mødtes med fly fra andre NATO-lande.

Referat:
Bombefly fra Royal Air Force base var på øvelse over Vendsyssel torsdag.